CELEX: 32013D0293
Language: el
Date: 2013-06-18 00:00:00
Title: Εκτελεστική απόφαση 2013/293/ΚΕΠΠΑ του Συμβουλίου, της 18ης Ιουνίου 2013 , περί εφαρμογής της απόφασης 2012/285/ΚΕΠΠΑ για την επιβολή περιοριστικών μέτρων κατά ορισμένων προσώπων, οντοτήτων και φορέων που απειλούν την ειρήνη, την ασφάλεια ή τη σταθερότητα της Δημοκρατίας της Γουινέας-Μπισάου

19.6.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 167/39
            
         ΕΚΤΕΛΕΣΤΙΚΉ ΑΠΌΦΑΣΗ 2013/293/ΚΕΠΠΑ ΤΟΥ ΣΥΜΒΟΥΛΊΟΥ
   της 18ης Ιουνίου 2013
   περί εφαρμογής της απόφασης 2012/285/ΚΕΠΠΑ για την επιβολή περιοριστικών μέτρων κατά ορισμένων προσώπων, οντοτήτων και φορέων που απειλούν την ειρήνη, την ασφάλεια ή τη σταθερότητα της Δημοκρατίας της Γουινέας-Μπισάου
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση,
   Έχοντας υπόψη την απόφαση 2012/285/ΚΕΠΠΑ του Συμβουλίου, της 31ης Μαΐου 2012, για την επιβολή περιοριστικών μέτρων κατά ορισμένων προσώπων, οντοτήτων και φορέων που απειλούν την ειρήνη, την ασφάλεια ή τη σταθερότητα της Δημοκρατίας της Γουινέας-Μπισάου (1), και ιδίως το άρθρο 3 παράγραφος 1 και το άρθρο 5 παράγραφος 2,
   Εκτιμώντας τα ακόλουθα:
   
               (1)
            
            
               Στις 31 Μαΐου 2012, το Συμβούλιο εξέδωσε την απόφαση 2012/285/ΚΕΠΠΑ.
            
         
               (2)
            
            
               Το Συμβούλιο επανεξέτασε πλήρως τους καταλόγους των προσώπων που αναγράφονται στα παραρτήματα ΙΙ και ΙΙΙ της απόφασης 2012/285/ΚΕΠΠΑ και στα οποία εφαρμόζονται το άρθρο 1 παράγραφος 1 στοιχείο β) και το άρθρο 2 παράγραφοι 1 και 2 της εν λόγω απόφασης. Το Συμβούλιο κατέληξε στο συμπέρασμα ότι τα πρόσωπα που απαριθμούνται στα παραρτήματα ΙΙ και ΙΙΙ της απόφασης 2012/285/ΚΕΠΠΑ θα πρέπει να εξακολουθήσουν να υπόκεινται στα προβλεπόμενα ειδικά περιοριστικά μέτρα.
            
         
               (3)
            
            
               Στις 20 Μαρτίου 2013, η Επιτροπή του Συμβουλίου Ασφαλείας των Ηνωμένων Εθνών, που συστάθηκε δυνάμει της απόφασης 2048 (2012) του Συμβουλίου Ασφαλείας των Ηνωμένων Εθνών, ενημέρωσε τα στοιχεία σχετικά με ένα πρόσωπο το οποίο υπόκειται σε απαγόρευση ταξιδιού δυνάμει της αποφάσεως 2048 (2012).
            
         
               (4)
            
            
               Οι καταχωρίσεις για το εν λόγω πρόσωπο που περιλαμβάνονται στα παραρτήματα Ι και ΙΙΙ της απόφασης 2012/285/ΚΕΠΠΑ θα πρέπει συνεπώς να τροποποιηθούν αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τα παραρτήματα Ι και III της απόφασης 2012/285/ΚΕΠΠΑ τροποποιούνται σύμφωνα με το παράρτημα της παρούσας απόφασης.
   Άρθρο 2
   Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
   
   
      Λουξεμβούργο, 18 Ιουνίου 2013.
      
         
            Για το Συμβούλιο
         
         
            Ο Πρόεδρος
         
         P. HOGAN
      
   
   
      (1)  ΕΕ L 142 της 1.6.2012, σ. 36.
   
      ΠΑΡΑΡΤΗΜΑ
      Οι καταχωρίσεις για το πρόσωπο που αναγράφονται κατωτέρω στα παραρτήματα Ι και ΙΙΙ της οδηγίας 2012/285/ΚΕΠΠΑ αντικαθίστανται από το ακόλουθο κείμενο:
      
         
                     Ονοματεπώνυμο
                  
                  
                     Στοιχεία ταυτοποίησης
                     [ημερομηνία και τόπος γέννησης (η.γ. και τ.γ.)], αριθμός διαβατηρίου/δελτίου ταυτότητας κ.λπ.)
                  
                  
                     Λόγοι
                  
                  
                     Ημερομηνία καταχώρισης
                  
               
                     «Ταγματάρχης Idrissa DJALÓ
                  
                  
                     Εθνικότητα: Γουινέα-Μπισάου
                     Η.γ.: 18 Δεκεμβρίου 1954
                     Επίσημο αξίωμα: Σύμβουλος Πρωτοκόλλου του Αρχηγού Επιτελείου των Ενόπλων Δυνάμεων και, στη συνέχεια, ταγματάρχης και Επικεφαλής Πρωτοκόλλου του Επιτελείου των Ενόπλων Δυνάμεων
                     Διαβατήριο: AAISO40158
                     Ημ. έκδοσης: 2.10.2012
                     Τόπος έκδοσης: Γουινέα-Μπισάου
                     Ημερομηνία λήξης ισχύος: 2.10.2015
                  
                  
                     Σημείο επαφής της «Στρατιωτικής Διοίκησης» η οποία ανέλαβε την ευθύνη του πραξικοπήματος της 12ης Απριλίου 2012 και ένα από τα πιο δραστήρια μέλη της. Ήταν ένας από τους πρώτους αξιωματικούς που παραδέχτηκαν δημόσια ότι ανήκουν στη «Στρατιωτική Διοίκηση», έχοντας υπογράψει ένα από τα πρώτα της ανακοινωθέντα (αριθ. 5, με ημερομηνία 13 Απριλίου 2012). Ο ταγματάρχης Djaló είναι επίσης μέλος της Στρατιωτικής Υπηρεσίας Πληροφοριών.
                  
                  
                     18.7.2012»